turjo4nis/wikipedia-bn-dump-20250701 huggingface dataset:
টর্ক

পদার্থবিজ্ঞানে একটি নির্দিষ্ট অক্ষের সাপেক্ষে টর্ক () উপস্থিত থাকা বলতে বোঝায় সেই অক্ষের সাপেক্ষে কৌণিক ভরবেগের সময়-সাপেক্ষিক পরিবর্তনের উপস্থিতি।
টর্কের ধারণা বলের ধারণার সাথে সাদৃশ্যপূর্ণ এই দিক দিয়ে যে নিউটনের দ্বিতীয় গতিসূত্রাণুসারে যেমন বাহ্যিক বলের কারণে একটি ধ্রুবক-ভর সিস্টেমের ভরবেগের পরিবর্তন ঘটে, তেমনি বাহ্যিক টর্কের কারণে একটি ধ্রুবক-ভর সিস্টেমের কৌণিক ভরবেগের পরিবর্তন ঘটে।

গাণিতিক সংজ্ঞা  

গাণিতিকভাবে, কোনো অক্ষের সাপেক্ষে বস্তুর উপর যে বিন্দুতে বল ক্রিয়াশীল ঐ বিন্দুর অবস্থান ভেক্টর ও প্রযুক্ত বলের গুণফলকে ঘূর্ণন বল বা টর্ক বলে ৷

টর্ককে সাধারণত গ্রিক অক্ষর τ (টাউ) দ্বারা সূচিত করা হয়। তবে যখন এটিকে ভ্রামক বা বলের ভ্রামক হিসেবে বর্ণনা করা হয় তখন এটিকে M দ্বারা সূচিত করা হয়ে থাকে।

টর্কের মান তিনটি বিষয়ের উপর নির্ভর করেঃ প্রযুক্ত বল (F), ব্যসার্ধ ভেক্টর (r) এবং বলের দিক ও ব্যসার্ধ ভেক্টরের মধ্যবর্তী কোণ (θ)।

গাণিতিক ভাবেঃ

τ হল টর্ক বা বলের ভ্রামক,
r ঘূর্ণন অক্ষ থেকে বলের প্রয়োগবিন্দুর দূরত্ব বা ব্যাসার্ধ ভেক্টর,
F বস্তুর উপর ক্রিয়ারত বল,
P বস্তুর কৌণিক ভরবেগ;
× দ্বারা ভেক্টর গুণন বা ক্রস গুণফল প্রকাশ করা হয়েছে,
θ দ্বারা F এবং r এর মধ্যবর্তী কোণ।

একক 
 CGS পদ্ধতিতে ডাইন-সেমি (আর্গ)
 FPS পদ্ধতিতে পাউন্ডাল-ফুট
 MKS ও SI পদ্ধতিতে নিউটন-মি (জুল)

তথ্যসূত্র 

প্রাথমিক পদার্থবিজ্ঞান
বলবিজ্ঞান
ভৌত রাশি
ঘূর্ণন
বল
মিখাইল মিয়াসনিকোভিচ

মিখাইল মিয়াসনিকোভিচ (, ; ; জন্ম: ৬ মে, ১৯৫০) বেলারুশের প্রধানমন্ত্রী হিসেবে দায়িত্ব পালন করছেন। ২০১০ সালের রাষ্ট্রপতি নির্বাচনের পর তিনি ঐ দেশের প্রেসিডেন্ট আলেকজান্ডার লুকাশেঙ্কো কর্তৃক মনোনীত হন।

ব্যক্তিগত জীবন 
মিখাইল মিয়াসনিকোভিচ সোভিয়েত ইউনিয়নের বেলারুশের মিনস্ক অঞ্চলের নেসভিঝ জেলার নোভি স্নোভ এলাকায় জন্মগ্রহণ করেন। ১৯৭২ সালে ব্রেস্ট স্টেট এন্ড কনস্ট্রাকশন ইনস্টিটিউট থেকে স্নাতক ডিগ্রী অর্জন করেন। ১৯৮৯ সালে মিনস্কের কমিউনিস্ট পার্টি স্কুলে ছিলেন। অর্থনীতিতে পিএইচডি ডিগ্রী লাভ করেন এবং প্রকৌশলী হিসেবে নির্মাণ শিল্পে কর্মরত ছিলেন। তিনি ইংরেজি ভাষায়ও পারদর্শী। ব্যক্তিগত জীবনে তিনি বিবাহিত এবং এক পুত্র ও এক কন্যা সন্তানের জনক।

কর্মজীবন 
১৯৯৫ সাল থেকে ২০০১ সাল পর্যন্ত রাষ্ট্রপতির কার্যালয়ে প্রশাসনের প্রধান হিসেবে কর্মরত ছিলেন মিখাইল। এরপর ২০০১ সাল থেকে ২০১০ সাল পর্যন্ত জাতীয় বিজ্ঞান একাডেমীর সভাপতি ছিলেন।

তথ্যসূত্র 

জীবিত ব্যক্তি
১৯৫০-এ জন্ম
বেলারুশের প্রধানমন্ত্রী
বৈশাখী টেলিভিশন

বৈশাখী টিভি বাংলাদেশের একটি উপগ্রহ-ভিত্তিক টেলিভিশন স্টেশন। বাংলা ভাষায় সম্প্রচারিত এই চ্যানেলটির স্টুডিও ঢাকার মহাখালীতে অবস্থিত। চ্যানেলটি একটি জাতীয় পরিসরে সেবা দানকারী গণ-মাধ্যম; যেটি সঞ্চারিত হয় পুরো দেশ জুড়ে। বৈশাখী টিভির অফিসিয়াল সম্প্রচার ২৭ ডিসেম্বর ২০০৫ সালে শুরু হয়।

অনুষ্ঠানসমূহ 
সরাসরি ক্যারিয়ার শো - একো
বিডিং শো - স্বপ্ন সদাই
সাঙ্গীতিক অনুষ্ঠান - মিউজিক ট্রেন
সারসরি গানের অনুষ্ঠান - সময় কাটুক গানে গানে
গ্লামার গাইড
রুপ আপরুপ
স্বাস্থ বিষয়ক অনুষ্ঠান - হেলথ পয়েন্ট
টক শো - জিরো আওয়ার
জাগ্রত অহংকার
পাপেট শো
হৃদয়ে জুম্মাবার

আরও দেখুন 
 বাংলাদেশ টেলিভিশন স্টেশন তালিকা

তথ্যসূত্র

বহিঃসংযোগ 
 অফিসিয়াল সাইট 

বাংলাদেশের টেলিভিশন চ্যানেল
ঢাকার গণমাধ্যম
২০০৫-এ প্রতিষ্ঠিত টেলিভিশন চ্যানেল ও স্টেশন
২০০৫-এ বাংলাদেশে প্রতিষ্ঠিত
প্রাচীন বিশ্ব

প্রাচীন বিশ্ব পৃথিবী সম্পর্কীয় পরিভাষাবিশেষ যা ক্রিস্টোফার কলম্বাসের পূর্বেকার সময়কালকে গণ্য করা হয়। সমগ্র বিশ্বের সেসব অঞ্চল প্রাচীন বিশ্ব হিসেবে পরিচিত, যেগুলো ইউরোপীয় মধ্যযুগ এবং ধ্রুপদি সভ্যতার সময়ে মানুষের জ্ঞাত ছিল। আফ্রিকা, এশিয়া ও ইউরোপ মহাদেশ এবং তৎসংলগ্ন দ্বীপসমূহ এ বিশ্বের অন্তর্ভুক্ত। এ অঞ্চলের আরেক নাম আফ্রো-ইউরেশিয়া। এর সবচেয়ে আধুনিক সংস্করণে অস্ট্রেলেশিয়াকে অন্তর্ভুক্ত করা হয়েছে। পঞ্চদশ শতাব্দীর পূর্বে মানুষের কাছে এই অংশটিই ছিল পৃথিবী। আমেরিকা অঞ্চল এবং ওশেনিয়া তখনও আবিষ্কৃত হয়নি।

"নতুন বিশ্ব" কথাটির বিপরীতে প্রাচীন বিশ্ব শব্দটি ব্যবহৃত হয়। নতুন বিশ্ব বলতে আমেরিকা অঞ্চল ও ওশেনিয়াকে (অস্ট্রেলেশিয়া বাদে) বোঝায়।

তথ্যসূত্র

মানবীয় ভূগোল
দেশের শ্রেণিবিন্যাস
এশিয়ার সংস্কৃতি
আফ্রিকার সংস্কৃতি
ওশেনিয়ার সংস্কৃতি
ইউরোপীয় সংস্কৃতি
ইউরোপের ইতিহাস
আফ্রো-ইউরেশিয়া
আফ্রিকা
ইউরেশিয়া
এশিয়া
ইউরোপ
সাংস্কৃতিক অঞ্চল
ভৌগোলিক অঞ্চল
আফ্রিকায় ইউরোপীয় উপনিবেশ
এশিয়ায় ইউরোপীয় উপনিবেশ
সাংস্কৃতিক ইতিহাস
স্কুওলা দি আতেনে

স্কুওলা দি আতেনে (ইতালীয় Scuola di Atene; ইংরেজি The School of Athens) বা অ্যাথেন্সের বিদ্যালয় রেনেসাঁ যুগের একটি বিখ্যাত চিত্রকর্ম। চিত্রকর্মটি করেছেন চিত্রকর রাফায়েল ১৫১০-১৫১১ খ্রিষ্টাব্দের মাঝা-মাঝি সময়ে। এটি সংরক্ষিত করা আছে পোপের নিজ বাসভবনে। এটি ঝুলানো আছে লা ডিসপোটার ঠিক উল্টো দিকের দেয়ালে। এটিকে রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্মগুলির সাথে এটি স্থান পেয়েছে।

রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাস কক্ষে।

তথ্যসূত্র 

রাফায়েলের চিত্রকর্ম
জেমস বুকানন ডিউক

জেমস বুকানন ডিউক আধুনিক সিগারেটের উদ্ভাবক। সভ্যতার ইতিহাসের ভয়ংকরতম উদ্ভাবন বলা যায় একে। বিংশ শতাব্দীতে প্রায় ১০ কোটি মানুষের মৃত্যুর জন্য দায়ী এই সিগারেট।

প্রাথমিক জীবন 

ডিউক ১৮৮০ সালে ২৪ বছর বয়সে তামাকের ব্যবসা শুরু করেন যুক্তরাষ্ট্রের নর্থ ক্যারোলাইনার ডারহামে। যন্ত্রের সাহায্যে নিখুঁতভাবে উৎপাদিত আধুনিক সিগারেটকে জনপ্রিয় করে তুলতে তিনি অগ্রণী ভূমিকা পালন করেন। জেমস বনস্যাক নামের একজন প্রকৌশলীর উদ্ভাবিত যন্ত্র সিগারেট উৎপাদনে বিপ্লব এনেছিল। এই যন্ত্র উদ্ভাবনের আগে চুরুট ও পাইপ ব্যবহার করে তামাক সেবন করা হতো। তামাক চিবিয়েও খাওয়া হতো।

ব্যবসায়িক জীবন 

এই মার্কিন নাগরিক ১৯০২ সালে প্রতিষ্ঠা করেন তামাক বাজারজাতকারী প্রতিষ্ঠান ব্রিটিশ-আমেরিকান টোব্যাকো (বিএটি)। সিগারেটের অব্যাহত বিশ্বায়নে সক্রিয় ভূমিকা রাখছে বিএটি। তাই ডিউককে ‘মৃত্যুর সওদাগর’ বলেন অনেকেই।
ডারহামের ট্রিনিট্রি কলেজকে তিনি ১০ কোটি মার্কিন ডলারেরও বেশি অর্থ দিয়েছিলেন। তার নামানুসারে ১৯২৪ সালে প্রতিষ্ঠানটির নামকরণ হয় ডিউক ইউনিভার্সিটি।
ইতিহাসবিদ জর্ডান গুডম্যান বলেন, ডিউককে নায়ক ও খলনায়ক উভয় বিশেষণই দেওয়া যেতে পারে। ব্যবসায় ব্যাপক সাফল্য বিবেচনায় তাকে নায়ক বলা যেতেই পারে। আর ধূমপানকে সারা বিশ্বে ছড়িয়ে দিয়ে বড় সমস্যা তিনিই তৈরি করেছেন।
ভয়াবহ পরিণতি বিবেচনায় ডিউককে তুলনা করা যেতে পারে মারণাস্ত্র একে-৪৭ আবিষ্কারক কালাশনিকভ, পারমাণবিক বোমার আবিষ্কারক জে রবার্ট ওপেনহাইমার ও ডিনামাইটের আবিষ্কারক আলফ্রেড নোবেলের সঙ্গে। যুক্তরাষ্ট্রের স্ট্যানফোর্ড বিশ্ববিদ্যালয়ের গবেষক রবার্ট প্রক্টর বলেন, ইতিহাসের সবচেয়ে ভয়ংকর উদ্ভাবন সিগারেট।

তথ্যসূত্র

বহিঃসংযোগ 
 

১৮৫৬-এ জন্ম
১৯২৫-এ মৃত্যু
মার্কিন জনহিতৈষী
আমেরিকান তামাক কোম্পানি
মার্কিন শতকোটিপতি
গাউসের মহাকর্ষের সূত্র

গাউসের মহাকর্ষের সূত্রটি নিউটনের মহাকর্ষ সূত্রের সমতুল্য।অনেক পরিস্থিতিতে যেখানে মাধ্যাকর্ষণ গাউস এর সূত্র নিউটন এর সূত্রের থেকে হিসাব করার আরো সুবিধাজনক এবং সহজ।
যেভাবে গাউসের মহাকর্ষের সূত্র ও নিউটনের মহাকর্ষ সূত্র সমতুল্য সেভাবে গাউসের সূত্র (স্থির তড়িৎ) ও কুলম্বের সূত্র সমতুল্য, কারণ নিউটনের মহাকর্ষ সূত্র এবং কুলম্বের সূত্র একটি ত্রিমাত্রিক জায়গায় বিপরীত বর্গীয় সূত্র মেনে পারস্পরিক ক্রিয়া বর্ণনা করে।

সমাকলিত রূপ 
গাউসের সূত্রটিকে সমাকলিত রূপে লেখা যায়
 
এই সমীকরণটির বাম পাশ একটি ক্ষেত্র সমাকলন যা একটি বদ্ধ ক্ষেত্র S নির্দেশ করে  হল মহাকর্ষ ক্ষেত্র ভেক্টর।
এই সমীকরণের বাম দিকের অংশকে মহাকর্ষীয় ফ্লাক্স বলা হয়। M হল ঐ আয়তনে আবদ্ধ ভর। G হল মহাকর্ষ ধ্রুবক।

অন্তরকলিত রূপ 
অভিসারী উপপাদ্য দ্বারা গাউস এর সূত্র ডিফারেনশিয়াল ফর্মে বিকল্পরূপে লেখা যাবে:
 যেখানে  হল ঐ আয়তনে আবদ্ধ প্রতি আয়তনের ভর অর্থাৎ ঘনত্ব।

আরও দেখুন 
 নিউটনের মহাকর্ষ সূত্র
 গাউসীয় তল
 কার্ল ফ্রিড্‌রিশ গাউস
 ফ্লাক্স
 অভিসারী উপপাদ্য
 মহাকর্ষ
 গাউসের চুম্বকত্বের সূত্র
 গাউসের সূত্র 
 বিপরীত বর্গীয় সূত্র
 মহাকর্ষ ধ্রুবক

ভেক্টর ক্যালকুলাস
মহাকর্ষ
মহাকর্ষের তত্ত্ব
বৈজ্ঞানিক সূত্র
মহাকর্ষ তত্ত্ব
আবদুল হাকিম (দ্ব্যর্থতা নিরসন)

আবদুল হাকিম নামটি নিম্নের ব্যক্তিবর্গকে নির্দেশ করতে পারেঃ

 আবদুল হাকিম, মধ্যযুগের বিখ্যাত বাঙালি কবি।
 আবদুল হাকিম (বীর প্রতীক), বীর প্রতীক খেতাব প্রাপ্ত মুক্তিযোদ্ধা
 আবদুল হাকিম (মুক্তিযোদ্ধা), বীর প্রতীক খেতাব প্রাপ্ত মুক্তিযোদ্ধা
 আবদুল হাকিম (বীর বিক্রম), বীর বিক্রম খেতাব প্রাপ্ত মুক্তিযোদ্ধা
 আব্দুল হাকিম (রাজনীতিবিদ), বাংলাদেশী রাজনীতিবিদ ও কুমিল্লা-৭ আসনের সাবেক সংসদ সদস্য।
 আব্দুল হাকিম (ময়মনসিংহের রাজনীতিবিদ) -বাংলাদেশী রাজনীতিবিদ ও আসনের ময়মনসিংহ-৫ সাবেক সংসদ সদস্য।

আরও দেখুন 

 আবদুল হাকিম খান বাহাদুর, একুশে পদক প্রাপ্ত বাংলাদেশী শিক্ষাবিদ, পণ্ডিত ও লেখক।

আরবি পুরুষবাচক প্রদত্ত নাম
পুরুষবাচক প্রদত্ত নাম
আবদুল হাকিম (মুক্তিযোদ্ধা)

একই নামের অন্যান্য ব্যক্তিবর্গের জন্য দেখুন আবদুল হাকিম (দ্ব্যর্থতা নিরসন)।
আবদুল হাকিম (জন্ম: অজানা - মৃত্যু: ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল হাকিমের নিজ বাড়ি চাঁদপুর জেলার হাজীগঞ্জ উপজেলার মোহাম্মদপুর গ্রামে। তার বাবার নাম ফয়েজউল্লাহ মোল্লা এবং মায়ের নাম অজুফা খাতুন। তার স্ত্রীর নাম জোবেদা বেগম। তাদের এক মেয়ে, পাঁচ ছেলে।

কর্মজীবন 
আবদুল হাকিম চাকরি করতেন পাকিস্তান সেনাবাহিনীর মিলিটারি পুলিশ ইউনিটে। ১৯৭১ সালে কর্মরত ছিলেন ঢাকা সেনানিবাসে। মুক্তিযুদ্ধ শুরু হলে এপ্রিল মাসে ঢাকা সেনানিবাস থেকে পালিয়ে ভারতে গিয়ে মুক্তিযুদ্ধে যোগ দেন। প্রথমে ৩ নম্বর সেক্টরে যুদ্ধ করেন। পরে তাকে গেরিলা মুক্তিযোদ্ধাদের সঙ্গে গাজীপুর জেলায় পাঠানো হয়। কাপাসিয়া, কালিয়াকৈর এবং নরসিংদী জেলার বেলাবো উপজেলার বিভিন্ন স্থানে সাহসিকতার সঙ্গে যুদ্ধ করেন।

মুক্তিযুদ্ধে ভূমিকা 
মুক্তিযুদ্ধকালে মুক্তিবাহিনীর সেক্টর সদর থেকে গেরিলাযোদ্ধা (স্বল্প প্রশিক্ষিত) যাঁদের বাড়ি যে এলাকায়, তাদের সে এলাকায় পাঠানো হতো। তারা নিজ এলাকায় গোপনে স্থায়ীভাবে অবস্থান করে পাকিস্তান সেনাবাহিনীর ওপর নানা ধরনের প্রচলিত-অপ্রচলিত আক্রমণ পরিচালনা করতেন। এসব দলের সঙ্গে নিয়মিত মুক্তিবাহিনীর সদস্যদেরও সংযুক্ত করা হতো। এরই ধারাবাহিকতায় ৩ নম্বর থেকে আবদুল হাকিমসহ একদল মুক্তিযোদ্ধাকে পাঠানো হয় নরসিংদী ও গাজীপুর জেলায়। তারা ছিলেন কয়েকটি দলে বিভক্ত। তারা নরসিংদী-গাজীপুর জেলার বিভিন্ন স্থানে দুঃসাহসিক কিছু অপারেশন করেন। একের পর এক অপারেশনের মাধ্যমে তারা পাকিস্তান সেনাবাহিনীর চলাচল ব্যাহত ও অনিশ্চিত করে দেন। ১৯৭১ সালে কালিয়াকৈরের বিভিন্ন স্থানে ছিল পাকিস্তান সেনাবাহিনীর অবস্থান। পাকিস্তান সেনাবাহিনীর একটি দলের অবস্থান ছিল পুরাতন থানা কমপ্লেক্সে। ঢাকা-টাঙ্গাইল মহাসড়কে এর অবস্থান। তাদের সঙ্গে সহযোগী হিসেবে ছিল একদল রাজাকার। ২২ অক্টোবর সেখানে মুক্তিযোদ্ধারা এক অপারেশন পরিচালনা করেন। সেদিন রাত আনুমানিক ১০টায় আবদুল হাকিমসহ মুক্তিযোদ্ধারা চাপাইর ব্যাপারিপাড়া হাইস্কুল থেকে তুরাগ নদ অতিক্রম করে পাকিস্তানি সেনা দলের ওপর আকস্মিক আক্রমণ চালান। এতে পাকিস্তানি সেনারা হকচকিত হয়ে পড়ে। তবে কিছুক্ষণের মধ্যেই হকচকিত অবস্থা কাটিয়ে তারা মুক্তিযোদ্ধাদের ওপর পাল্টা আক্রমণ শুরু করে। এরপর দুই পক্ষে ব্যাপক গুলিবিনিময় হয়। কয়েক ঘণ্টা ধরে সেখানে যুদ্ধ চলে। আবদুল হাকিম ও তার সহযোদ্ধারা সাহসিকতার সঙ্গে যুদ্ধ করেন। কিন্তু শেষ পর্যন্ত তারা ব্যর্থ হন। পাকিস্তান সেনাবাহিনী ভারী অস্ত্রশস্ত্রে ও বিপুল রসদে সজ্জিত ছিল। তুলনায় মুক্তিযোদ্ধাদের অস্ত্রের রসদ ছিল কম। রাত সাড়ে তিনটার দিকে মুক্তিযোদ্ধাদের গুলি প্রায় শেষ হয়ে যায়। তখন পাকিস্তানিরা বেশ আধিপত্য বিস্তার করে। যুদ্ধের নিয়ন্ত্রণ পাকিস্তানিদের পক্ষে চলে যায়। এ অবস্থায় মুক্তিযোদ্ধাদের পশ্চাৎপসরণ করা ছাড়া আর কোনো বিকল্প ছিল না। অবশেষে রাত চারটার দিকে তারা পিছে হটে যান। তবে তাদের আকস্মিক আক্রমণে পাকিস্তান সেনাবাহিনীর এবং রাজাকার দলের বেশ ক্ষয়ক্ষতি হয়। মুক্তিযোদ্ধারা পরে খবর নিয়ে জানতে পারেন, তাদের আক্রমণে পাঁচজন রাজাকার ও ছয়জন পাকিস্তানি সেনা নিহত হয়েছে। আক্রমণের শুরুতে মুক্তিযোদ্ধারা বাংকার লক্ষ্য করে গ্রেনেড নিক্ষেপ করেন। নিক্ষিপ্ত গ্রেনেড সঠিক নিশানায় পড়ে। বিস্ফোরণে দুটি বাংকার সম্পূর্ণভাবে ক্ষতিগ্রস্ত হয়। অন্যদিকে যুদ্ধে মুক্তিযোদ্ধা মাত্র দু-তিনজন আহত হন।

পুরস্কার ও সম্মাননা 
 বীর প্রতীক

তথ্যসূত্র 

বীর প্রতীক
১৯৯৪-এ মৃত্যু
চাঁদপুর জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
নাঈম ইসলাম

নাঈম ইসলাম (জন্ম: ডিসেম্বর ৩১, ১৯৮৬) একজন বাংলাদেশী ক্রিকেটার। ২০০৮ সালের ৯ অক্টোবর নিউজিল্যান্ডের বিপক্ষে ওডিআই ম্যাচে তার অভিষেক।

রেকর্ড ও পরিসংখ্যান

টেস্ট ম্যাচ 
২০০৮ সালে চট্টগ্রামে অনুষ্ঠিত নিউজিল্যান্ডের বিপক্ষে টেস্ট ক্রিকেটে অভিষিক্ত হন নাঈম। প্রথম ইনিংসে ১৪ এবং দ্বিতীয় ইনিংসে ১৯ রান করেন। ডেনিয়েল ফ্লিনকে আউট করার মাধ্যমে নিউজিল্যান্ডের প্রথম ইনিংসের সমাপণী ঘটিয়েছিলেন। এটিই ছিল টেস্টে তার প্রথম ও একমাত্র উইকেট লাভ।

ওডিআই ম্যাচ

তথ্যসূত্র

বহিঃসংযোগ 
 Cricinfo profile

১৯৮৬-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
চট্টগ্রাম চ্যালেঞ্জার্সের ক্রিকেটার
খুলনা টাইগার্সের ক্রিকেটার
রংপুর বিভাগের ক্রিকেটার
রাজশাহী বিভাগের ক্রিকেটার
সিলেট স্ট্রাইকার্সের ক্রিকেটার
এশিয়ান গেমসে স্বর্ণপদক বিজয়ী বাংলাদেশী
এশিয়ান গেমসের ক্রিকেটে পদক বিজয়ী
২০১০ এশিয়ান গেমসের ক্রিকেটার
কুমিল্লা ভিক্টোরিয়ান্সের ক্রিকেটার
কলাবাগান ক্রীড়া চক্রের ক্রিকেটার
লিজেন্ডস অব রূপগঞ্জের ক্রিকেটার
মোহামেডান স্পোর্টিং ক্লাবের ক্রিকেটার
বাংলাদেশ উত্তরাঞ্চলের ক্রিকেটার
রাজশাহী রয়্যালসের ক্রিকেটার
২০১০ এশিয়ান গেমসের পদক বিজয়ী
গাইবান্ধা জেলার ব্যক্তি
বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
২১শ শতাব্দীর বাংলাদেশী পুরুষ ক্রীড়াবিদ
২০১২ ত্রিনিদাদ ও টোবাগো চার-জাতি টুয়েন্টি২০

২০১২ ত্রিনিদাদ ও টোবাগো চার-জাতি টুয়েন্টি২০ সিরিজ একটি আনফিসিয়াল সিরিজ। এই টুর্নামেন্টটি ত্রিনিদাদ ও টোবাগোর স্বাধীনতার ৫০ বছর পূর্তি উপলক্ষে আয়োজিত হয়। ৪টি দেশ এই টুর্নামেন্টে অংশ নেয় এবং প্রত্যেক দেশ ৩টি করে ম্যাচ খেলে। দেশগুলো হল ত্রিনিদাদ ও টোবাগো, বাংলাদেশ, আফগানিস্তান, বার্বাডোস। এই টুর্নামেন্টটিতে মোট ৬টি ম্যাচ হয়। এই টুর্নামেন্টটি আনফফিসিয়াল বলে এই টুর্নামেন্টটিকে ২০১২ আইসিসি বিশ্ব টুয়েন্টি২০ এর প্রস্তুতিমূলক টুর্নামেন্ট হিসেবে বিবেচনা করা হয়। টুর্নামেন্টের বিজয়ী দল প্রাইজমানি হিসেবে ৫০,০০০ মার্কিন ডলার পায়।

নিয়মাবলি 
টুর্নামেন্টে নিম্নের নিয়মানুসারে পয়েন্ট প্রদান করা হয়;

 প্রত্যেক দল ৩টি করে ম্যাচ খেলবে।
 সর্বোচ্চ পয়েন্টধারী দল চ্যাম্পিয়ন হবে।
 ২ দলের পয়েন্ট সমান হয়ে গেলে মুখোমুখি লড়াই এর ফলের ভিত্তিতে চ্যাম্পিয়ন দল নিশ্চিত হবে।
 ৩ দলের পয়েন্ট সমান হয়ে গেলে রান-রেট এর ভিত্তিতে চ্যাম্পিয়ন দল নিশ্চিত হবে।

পয়েন্ট-তালিকা

খেলা

তথ্যসূত্র 

ক্রিকেট টুর্নামেন্ট
২০১২-এ ক্রিকেট
ত্রিনিদাদ ও টোবাগোয় ক্রিকেট
জিম্বাবুয়ে জাতীয় ক্রিকেট দল

জিম্বাবুয়ে ক্রিকেট দল () জিম্বাবুয়ের জাতীয় ক্রিকেট দলের প্রতিনিধিত্বকারী দল। জিম্বাবুয়ে ক্রিকেট কর্তৃক দলটি পরিচালিত হচ্ছে। পূর্বেকার জিম্বাবুয়ে ক্রিকেট ইউনিয়ন বর্তমানে 'জিম্বাবুয়ে ক্রিকেট' নামে পরিচিত। আন্তর্জাতিক ক্রিকেট কাউন্সিল বা আইসিসি'র পূর্ণ সদস্যরূপে দলটি টেস্ট, একদিনের আন্তর্জাতিক ক্রিকেট এবং টি২০আই খেলায় অংশগ্রহণ করছে।

১৫ আগস্ট, ২০১৬ তারিখে জিম্বাবুয়ে দল আইসিসি প্রণীত টেস্ট, ওডিআই ও টুয়েন্টি২০ আন্তর্জাতিকে যথাক্রমে ১০ম, ১১শ ও ১২শ স্থানে অবস্থান করেছিল।

ইতিহাস 
আইসিসি'র অন্যান্য পূর্ণ সদস্যভূক্ত দেশের ন্যায় জিম্বাবুয়ে ক্রিকেট দলকে টেস্ট ক্রিকেটে মর্যাদা প্রাপ্তির লক্ষ্যে যোগ্যতা অর্জন করতে হয়েছে। লক্ষ্যণীয় যে, ইংল্যান্ড এবং অস্ট্রেলিয়াকে টেস্ট ক্রিকেট খেলার জন্যে যোগ্যতা অর্জনের প্রয়োজন পড়েনি। কেননা, দেশ দু'টো ১৫ মার্চ, ১৮৭৭ সালে অস্ট্রেলিয়ার মেলবোর্ন ক্রিকেট গ্রাউন্ডে প্রথম টেস্ট খেলাটিতে অংশগ্রহণ করেছিল।

জিম্বাবুয়ে ক্রিকেট দলের সংক্ষিপ্ত ঘটনাবহুল মুহুর্তগুলো নিম্নরূপ :-

রোডেশিয়া যুদ্ধকালীন সময়ে এবং ১৯৪৬ সাল থেকে পুনরায় দক্ষিণ আফ্রিকান টুর্নামেন্ট, কারি কাপে অংশ নেয়। স্বাধীনতা অর্জনের পর ১৯৮০ সালে দেশটি আন্তর্জাতিক ক্রিকেট খেলায় অংশ নিতে শুরু করে। ২১ জুলাই, ১৯৮১ সালে জিম্বাবুয়ে আইসিসি'র সহযোগী সদস্য হিসেবে নির্বাচিত হয়। ১৯৮৩, ১৯৮৭ এবং ১৯৯২ সালের বিশ্বকাপ ক্রিকেটে অংশ নেয়।

টেস্ট ক্রিকেট 
৯ম টেস্টখেলুড়ে দেশ হিসেবে জিম্বাবুয়ে ১৯৯২ সালে প্রথম টেস্ট খেলে। হারারেতে অনুষ্ঠিত ভারতের বিরুদ্ধে এ খেলাটি ড্র হয়েছিল।

শুরু থেকেই জিম্বাবুয়ে দলটি টেস্ট খেলায় বেশ দূর্বল ছিল। অভিজ্ঞজনদের ধারণা, তাদেরকে অপরিপক্ক অবস্থায় টেস্টের মর্যাদা দেয়া হয়েছিল। কিন্তু একদিনের ক্রিকেট খেলায় দলটি বেশ প্রতিযোগিতামূখী ভাব বজায় রাখে; যদিও সর্বদিক দিয়ে শক্তিশালী ছিল না। কিন্তু বিশ্ব ক্রিকেটাঙ্গনে তাদের ফিল্ডিংয়ের দক্ষতা বেশ নজর কেড়েছিল। বেশ কয়েকজন জ্যেষ্ঠ খেলোয়াড়দের পদত্যাগজনিত কারণে কয়েকটি টেস্ট সিরিজে বেশ দূর্বল প্রতিদ্বন্দ্বিতা করায় ২০০৫ সালের শেষ দিকে আইসিসি'র সমর্থনে জিম্বাবুয়ে ক্রিকেট বোর্ড স্বেচ্ছায় টেস্ট ক্রিকেট থেকে নিজেদের নাম প্রত্যাহার করে নেয়।

আগস্ট, ২০১১ সালে প্রায় ছয় বছর স্বেচ্ছা নির্বাসন থেকে ফিরে এসে টেস্টভূক্ত দেশ হিসেবে বাংলাদেশের বিপক্ষে অবতীর্ণ হয় ও ১৩০ রানের ব্যবধানে পরাজিত করে।

দলীয় সদস্য

কোচিং কর্মকর্তা 
 জাতীয় কোচিং পরিচালক:  অ্যান্ডি ওয়ালার
 প্রধান কোচ:  মাখায়া এনটিনি (অন্তর্বর্তীকালীন)
 সহকারী কোচ:  ওয়েন জেমস
 ব্যাটিং কোচ:  ল্যান্স ক্লুজনার
 বোলিং কোচ:  মাখায়া এনটিনি

বাংলাদেশ প্রতিদ্বন্দ্বিতা

তথ্যসূত্র 

১৯৮১-এ প্রতিষ্ঠিত ক্রীড়া ক্লাব
জিম্বাবুয়ের ক্রিকেট
জাতীয় ক্রিকেট দল
জিম্বাবুয়ের জাতীয় ক্রীড়া দল
ক্রিকেট
আফ্রো-ইউরেশিয়া

যদি মহাদেশগুলোকে কতগুলো ছড়ানো-ছিটানো বৃহদাকার ভূমি হিসেবে সংজ্ঞায়িত করা হয়, যারা অনেকটা একই সমতলে পরস্পর সংলগ্ন কতগুলো ভূখণ্ডকে একত্রিত করে,তখন এশিয়া, ইউরোপ এবং আফ্রিকা মহাদেশ একক মহাদেশে প্রকাশিত হল, যা আফ্রো-ইউরেশিয়া নামে স্বীকৃত।

আর এর দ্বারাই চারটি মহাদেশ (আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া) সংবলিত একটি মডেল ধারণা করা যায়।

যখন প্লাইস্টোসিন বরফযুগে সমুদ্রসমতল অপেক্ষাকৃত নিচু ছিল,এই সময়ে অস্ট্রেলিয়া-নিউগিনি একটা একক মহাদেশ ছিল। একইভাবে আমেরিকা (উত্তর আমেরিকা ও দক্ষিণ আমেরিকা) এবং আফ্রো ইউরেশিয়া বেরিং ল্যান্ড ব্রিজ দ্বারা সংযুক্ত ছিল। অন্যান্য দ্বীপসমূহ যেমন-গ্রেট ব্রিটেন মহাদেশের মূলভূমির সাথে সংযুক্ত ছিল। তখন মাত্র তিনটি পৃথক মহাদেশ ছিল- আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া-নিউগিনি।

তথ্যসূত্র 

 
অতিমহাদেশ
ইউরেশিয়া
আফ্রিকা
আফ্রিকার ভূগোল
এশিয়ার ভূগোল
ইউরোপের ভূগোল
এশিয়ার চরম বিন্দু
সোহাগ গাজী

সোহাগ গাজী (জন্ম: ৫ আগস্ট ১৯৯১,পটুয়াখালী, বাংলাদেশ) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমে ওয়েস্ট ইন্ডিজ ও বাংলাদেশের মধ্যকার টেস্ট ক্রিকেট সিরিজের মাধ্যমে তার আন্তর্জাতিক ক্রিকেটে অভিষেক হয়। শের-ই-বাংলা ক্রিকেট স্টেডিয়ামে অনুষ্ঠিত এ খেলার দ্বিতীয় ইনিংসে ৬ উইকেট লাভ করেন তিনি। কিন্তু এ টেস্টে পরাজিত হয়েছিল বাংলাদেশ দল।

তিনি বাংলাদেশের পক্ষে ৬৪তম টেস্ট ক্রিকেটার হিসেবে অভিষিক্ত হন। একই বছর ওয়েস্ট ইন্ডিজ ও বাংলাদেশের মধ্যকার ওয়ানডে সিরিজের মাধ্যমে তার ওডিআই অভিষেক হয়। অভিষেক ম্যাচেই ২৯ রানে ৪ উইকেট নিয়ে গড়েন নতুন বাংলাদেশী রেকর্ড যেটা ওয়ানডে অভিষেকে কোনো বাংলাদেশী বোলারের সেরা বোলিং।

কীর্তিগাঁথা 
বাংলাদেশী ক্রিকেট খেলোয়াড়দের মধ্যে অলোক কাপালি’র পর টেস্ট ক্রিকেটে দ্বিতীয় হ্যাট্রিক লাভ করেন তিনি। ১৩ অক্টোবর, ২০১৩ সালে টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করেন। তিনি একে-একে ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন। এ টেস্টটি ড্র হয় ও তিনি ম্যান অব দ্য ম্যাচের সম্মাননা হিসেবে দেড় হাজার মার্কিন ডলার লাভ করেন।

তথ্যসূত্র

আরও দেখুন 
 উইকেট
 বাংলাদেশ জাতীয় ক্রিকেট দল
 টেস্ট ক্রিকেটে হ্যাট্রিকের তালিকা

বাংলাদেশী ক্রিকেটার
১৯৯১-এ জন্ম
জীবিত ব্যক্তি
বাংলাদেশের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
টেস্ট ক্রিকেটে হ্যাট্রিক লাভকারী
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
বরিশাল বিভাগের ক্রিকেটার
সিলেট স্ট্রাইকার্সের ক্রিকেটার
বরিশালের ব্যক্তি
ফরচুন বরিশালের ক্রিকেটার
রংপুর রাইডার্সের ক্রিকেটার
শেখ জামাল ধানমণ্ডি ক্লাবের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
প্রাইম ব্যাংক ক্রিকেট ক্লাবের ক্রিকেটার
বাংলাদেশ দক্ষিণাঞ্চলের ক্রিকেটার
মোহামেডান স্পোর্টিং ক্লাবের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
পটুয়াখালী জেলার ব্যক্তি
পাকড়া ঝাড়ফিদ্দা

পাকড়া ঝাড়ফিদ্দা (বৈজ্ঞানিক নাম: Saxicola caprata); () কালো ও সাদা পালকের দুর্লভ পাখি। ভারত, বাংলাদেশ, ভুটান, মিয়ানমার, থাইল্যান্ড, চীন, তিব্বত, জাপান, এবং রাশিয়ায় এই পাখি দেখা যায়।

বিচরণ 

সাধারণত উঁচু ঘাসবন, বিচ্ছিন্ন ঝোপসহ খোলা মাঠ, পাহাড়ের পাদদেশ, জলের ধারের আবাদি জমিতে এ পাখি বিচরণ করে।

স্বভাব 
একাকী থাকে বেশি সময়। একাকী পুরুষ পাখি বিরতি দিয়ে একটানা অনেকক্ষণ ডাকাডাকি করে। ডাকের ধরন চ্যাপ-চ্যাপ-ট্রিউয়ি। তবে প্রজনন মৌসুমে হুয়িট-হুয়িট-টিটি-হুয়ি..টিয়্যার-টিউহু সুরে ডাকে।

আকার 
এটি পোকা শিকারকারী ছোট পাখি। দেহের দৈর্ঘ্য ১৩ সেন্টিমিটার, ওজন ১৫ গ্রাম। পুরুষ ও স্ত্রী পাখি দেখতে অভিন্ন। প্রাপ্তবয়স্ক পুরুষ পাখির দেহ কালো বর্ণের পালকে আবৃত থাকে। ডানার প্রান্ত, পেট ও কোমরের পালক সাদা বর্ণের। স্ত্রী পাখির পিঠের দিকটা কালচে বাদামি, দেহের নিচের দিক লালচে বাদামি। ডানার প্রান্তদেশ পীতাভ। কোমর উজ্জ্বল লালচে-কমলা পালকে আবৃত। লেজ কালো ও গলা ফিকে। উভয় পাখির চোখ কালচে বাদামি, ঠোঁট কালচে। পা, পায়ের পাতা ও নখর কালো।

প্রজননকাল 
প্রজননকাল মার্চ-আগস্ট মাসে। ভূমিতে ঘাসের গোছার নিচে, আইলের গর্তে বাসা বানিয়ে ডিম পাড়ে। ডিমগুলো ফিকে নীল, সংখ্যায় তিন-পাঁচটি। প্রধানত স্ত্রী পাখি ডিমে তা দেয়, ডিম ফুটে ছানা আসে ১২ থেকে ১৩ দিনে।

তথ্যসূত্র

বহিঃসংযোগ 

 HBW multimedia
 Description of rossorum

মধ্য এশিয়ার পাখি
ব্রুনাইয়ের পাখি
মিয়ানমারের পাখি
লাওসের পাখি
ভিয়েতনামের পাখি
কম্বোডিয়ার পাখি
থাইল্যান্ডের পাখি
মালয়েশিয়ার পাখি
ফিলিপাইনের পাখি
এশিয়ার পাখি
আফগানিস্তানের পাখি
বাংলাদেশের পাখি
ভুটানের পাখি
চীনের পাখি
ভারতের পাখি
নেপালের পাখি
শ্রীলঙ্কার পাখি
Bushcat, Pied
পাকিস্তানের পাখি
পাপুয়া নিউ গিনির পাখি
তাজিকিস্তানের পাখি
তুর্কমেনিস্তানের পাখি
উজবেকিস্তানের পাখি
১৭৬৬-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
কার্ল লিনিয়াস কর্তৃক নামকরণকৃত ট্যাক্সা
লা দিসপুতা দেল সাক্রামেন্তো

লা দিসপুতা দেল সাক্রামেন্তো (ইতালীয় La Disputa del Sacramento) বা লা দিসপুতা রেনেসাঁ যুগের একটি বিখ্যাত দেয়ালচিত্র বা ফ্রেসকো। ইতালীয় চিত্রকর রাফায়েল ১৫০৯-১৫১০ খ্রিস্টাব্দের মাঝা-মাঝি সময়ে এটি অঙ্কন করেন। আরেক চিত্রশিল্পী জর্জিও ভাযারি এর নামাকরণ করেন La Dispute du Saint-Sacrement। ভ্যাটিকান সিটি-তে পোপের নিজ বাসভবনে এটি সংরক্ষণ করা হয়েছে। এটি আঁকা হয়েছে স্কুওলা দি আতেনে নামক চিত্রকর্মের ঠিক উল্টো দিকের দেয়ালে। রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্ম গুলোর সাথে এটি স্থান পেয়েছে।

রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাসকক্ষে। এটি একটি ধারাবাহিক চিত্রকর্মগুচ্ছের প্রথমটি, ধারার অন্য দুইটি যথাক্রমে স্কুওলা দি আতেনে ও দ্য পারনাসাস।

বর্ণনা 
এই চিত্রকর্মে রাফায়েল অতি সুক্ষভাবে স্বর্গ এবং পৃথিবীর রূপ তুলে ধরেছেন। সর্ব উপরে যিশু কুমারি মেরি ও জন দ্য ব্যাপ্টাইস্টের সাথে অবস্থান করছেন।

তথ্যসূত্র 

চিত্রশিল্প
রাফায়েলের চিত্রকর্ম
সিলভিও লাগরেকা

সিলভিও লাগ্রেকা (, ; ১৪ জুন ১৮৯৫ – ২৯ এপ্রিল ১৯৬৬) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় সাও বেন্তো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি ব্রাজিলীয় ফুটবল কনফেডারেশনের প্রথম ম্যানেজার হবার গৌরব অর্জন করেছেন।

লাগ্রেকা ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ১টি গোল করেছিলেন। তিনি ব্রাজিলের হয়ে  সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।

আন্তর্জাতিক ফুটবল
লাগ্রেকা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
সিলভিও লাগ্রেকা ১৮৯৫ সালের ১৪ই জুন তারিখে ব্রাজিলের পিরাইসিকাবায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৬ সালের ২৯শে এপ্রিল তারিখে, ব্রাজিলের সাও পাওলোতে ৭০ বছর বয়সে  তিনি মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 

১৮৯৫-এ জন্ম
১৯৬৬-এ মৃত্যু
ব্রাজিলীয় ফুটবলার
ফুটবল মধ্যমাঠের খেলোয়াড়
ব্রাজিলের আন্তর্জাতিক ফুটবলার
১৯১৬ দক্ষিণ আমেরিকান চ্যাম্পিয়নশিপের খেলোয়াড়
ব্রাজিল জাতীয় ফুটবল দলের ম্যানেজার
ব্রাজিলীয় ফুটবল ম্যানেজার
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়